text: Средногорие Медия - В Копривщица започна залесяване
  В Копривщица започна залесяване
  На 6 октомври в Копривщица, започнаха залесителните дейности в рамките на инициативата "Нашето зелено утре", част от благотворителната програма "Българските добродетели" на четири дружества от Група Геотехмин – "Геотехмин", "Елаците-Мед", "Геострой" и "Геотрейдинг".
  Стартът на инициативата беше даден в двора на СУ «Любен Каравелов» от кмета на община Копривщица Байка Дюлгярова и представители на дружествата-дарители в присъствието на ученици и учители. Програмата цели да бъде разнообразена биосредата в населените места в Средногорието. Кметът на общината благодари на представителите на фирмите и припомни миналогодишни етапи на програмата реализирани на територията на общината. Представителят на фирмата и неговият екип изразиха увереност, че тази програма ще продължи и в бъдеще с грижа за природата с доброволния труд на местните общности. Всички присъстващи заедно пристъпиха към засаждането на дарените фиданки. Бяха засадени различни плодни и други видове дървета в района на училището. В следващите дни ще бъдат засадени дървета в района на общината, аквапарка, детската градина и други терени в града.